CELEX: 52016PC0490
Language: da
Date: 2016-07-29
Title: Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen som følge af en ansøgning fra Finland – EGF/2016/001 FI/Microsoft

EUROPA-KOMMISSIONEN
            Bruxelles, den 29.7.2016
            COM(2016) 490 final
            Forslag til
            EUROPA-PARLAMENTETS OG RÅDETS AFGØRELSE
            om mobilisering af Den Europæiske Fond for Tilpasning til Globaliseringen som følge af en ansøgning fra Finland – EGF/2016/001 FI/Microsoft
            
               
         
         
            
               BEGRUNDELSE
            
            
               BAGGRUND FOR FORSLAGET
            
            
               1.De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006
                  1
                ("EGF-forordningen").
            
            
               2.Den 11. marts 2016 indgav Finland ansøgning EGF/2016/001 FI/Microsoft om økonomisk EGF-støtte som følge af afskedigelser
                  2
                i Microsoft (Microsoft Mobile Oy) og hos otte leverandører og producenter i efterfølgende produktionsled i Finland.
            
            
               3.Efter en vurdering af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for økonomisk EGF-støtte er opfyldt.
            
            
               RESUMÉ AF ANSØGNINGEN
            
            
                     
                        EGF-ansøgning
                     
                  
                  
                     
                        EGF/2016/001 FI/Microsoft
                     
                  
               
                     
                        Medlemsstat
                     
                  
                  
                     
                        Finland
                     
                  
               
                     
                        Berørt(e) region(er) (på NUTS
                           3
                         2-niveau)
                     
                  
                  
                     
                        Helsingfors-Nyland (FI 1B1)
                     
                     
                        Södra Finlands län FI 1C
                     
                     
                        Västra Finlands län (FI 197)
                     
                  
               
                     
                        Dato for indgivelse af ansøgningen
                     
                  
                  
                     
                        11. marts 2016
                     
                  
               
                     
                        Dato for kvittering for modtagelse af ansøgningen
                     
                  
                  
                     
                        11. marts 2016
                     
                  
               
                     
                        Frist for anmodning om yderligere oplysninger
                     
                  
                  
                     
                        25. marts 2016
                     
                  
               
                     
                        Frist for indsendelse af yderligere oplysninger
                     
                  
                  
                     
                        6. maj 2016
                     
                  
               
                     
                        Frist for afslutningen af vurderingen
                     
                  
                  
                     
                        29. juli 2016
                     
                  
               
                     
                        Interventionskriterium
                     
                  
                  
                     
                        EGF-forordningens artikel 4, stk. 1, litra a)
                     
                  
               
                     
                        Hovedvirksomhed
                     
                  
                  
                     
                        Microsoft Mobile Oy
                     
                  
               
                     
                        Antal berørte virksomheder
                     
                  
                  
                     
                        9
                     
                  
               
                     
                        Økonomisk(e) aktivitetssektor(er)
                     
                     
                        (NACE rev. 2 hovedgruppe)
                           4
                        
                     
                  
                  
                     
                        NACE rev. 2 hovedgruppe 62 (Computerprogrammering, konsulentbistand vedrørende informationsteknologi og lignende aktiviteter)
                     
                  
               
                     
                        Antal dattervirksomheder, leverandører og producenter i efterfølgende produktionsled
                     
                  
                  
                     
                        8
                     
                  
               
                     
                        Referenceperiode (fire måneder):
                     
                  
                  
                     
                        11. september 2015 – 11. januar 2016
                     
                  
               
                     
                        Antal afskedigelser i referenceperioden: (a)
                     
                  
                  
                     
                        2 035
                     
                  
               
                     
                        Antal afskedigelser før og efter referenceperioden (b)
                     
                  
                  
                     
                        126
                     
                  
               
                     
                        Samlet antal afskedigelser (a + b)
                     
                  
                  
                     
                        2 161
                     
                  
               
                     
                        Samlet antal støtteberettigede modtagere
                     
                  
                  
                     
                        2 161
                     
                  
               
                     
                        Det samlede antal støttemodtagere
                     
                  
                  
                     
                        1 441
                     
                  
               
                     
                        Antal unge, der er tiltænkt støtte, og som ikke er i beskæftigelse eller under uddannelse
                     
                  
                  
                     
                        0
                     
                  
               
                     
                        Budget til de individualiserede tilbud (EUR)
                     
                  
                  
                     
                        8 480 000
                     
                  
               
                     
                        EGF-implementeringsbudget
                           5
                         (EUR)
                     
                  
                  
                     
                            460 000
                     
                  
               
                     
                        Samlet budget (EUR)
                     
                  
                  
                     
                        8 940 000
                     
                  
               
                     
                        EGF-støtte (60 %) i EUR
                     
                  
                  
                     
                        5 364 000
                     
                  
               
               VURDERING AF ANSØGNINGEN
            
            
               Procedure
            
            
               4.De finske myndigheder indgav ansøgning EGF/2016/001 FI/Microsoft den 11. marts 2016, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede den 11. marts 2016 modtagelsen af ansøgningen inden for to uger fra datoen for indgivelsen af ansøgningen og anmodede de finske myndigheder om yderligere oplysninger inden den 25. marts 2016. Der blev indsendt yderligere oplysninger inden for seks uger efter denne frist. Fristen på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne, for at der kan ydes økonomisk støtte, udløber den 29. juli 2016.
            
            
               Ansøgningens støtteberettigelse
            
            
               Berørte virksomheder og støttemodtagere
            
            
               5.Ansøgningen vedrører 2 035 arbejdstagere, som var blevet afskediget af Microsoft (Microsoft Mobile Oy) og af 8 leverandører og producenter i efterfølgende produktionsled. Hovedvirksomheden var aktiv i den økonomiske sektor, som er klassificeret under NACE rev. 2 hovedgruppe 62 (Computerprogrammering, konsulentbistand vedrørende informationsteknologi og lignende aktiviteter). De afskedigelser, som Microsoft har foretaget, er hovedsagelig lokaliseret i NUTS 2-regionerne Helsingfors-Nyland, Södra Finlands län og Västra Finlands län.
            
            
                     
                        Virksomheder og antal afskedigelser i referenceperioden
                     
                  
               
                     
                        Microsoft
                     
                  
                  
                     
                        1 889
                     
                  
                  
                     
                        ISS Palvelut
                     
                  
                  
                     
                        36
                     
                  
               
                     
                        Accenture
                     
                  
                  
                     
                        27
                     
                  
                  
                     
                        ManpowerGroup
                     
                  
                  
                     
                        15
                     
                  
               
                     
                        EKS Group
                     
                  
                  
                     
                        4
                     
                  
                  
                     
                        Suomen Terveystalo
                     
                  
                  
                     
                        1
                     
                  
               
                     
                        Eilakaisla
                     
                  
                  
                     
                        1
                     
                  
                  
                     
                        Symbio Finland
                     
                  
                  
                     
                        16
                     
                  
               
                     
                        HCL Technologies Ltd
                     
                  
                  
                     
                        46
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Virksomheder i alt: 9
                     
                  
                  
                     
                        Antal afskedigelser i alt: 
                     
                  
                  
                     
                        2 035
                     
                  
               
                     
                        Antal selvstændige, hvis aktivitet er ophørt: 
                     
                  
                  
                     
                        0
                     
                  
               
                     
                        I alt (støtteberettigede arbejdstagere og selvstændige): 
                     
                  
                  
                     
                        2 035
                     
                  
               
               Interventionskriterier
            
            
               6.De finske myndigheder indgav ansøgningen med henvisning til interventionskriteriet i artikel 4, stk. 1, litra a), i EGF-forordningen, som forudsætter mindst 500 afskedigelser af arbejdstagere i løbet af en fire måneders referenceperiode i en virksomhed i en medlemsstat, inklusive arbejdstagere, der er blevet afskediget af leverandører.
            
            
               7.Referenceperioden på fire måneder for ansøgningen løber fra den 11. september 2015 til den 11. januar 2016. Der var 2 035 afskedigelser inden for denne referenceperiode.
            
            
               8.Afskedigelserne i referenceperioden fordeler sig som følger:
            
            
               –1 889 arbejdstagere blev afskediget af Microsoft,
            
         
         
            
               –146 arbejdstagere blev afskediget af otte leverandører og producenter i efterfølgende produktionsled.
            
            
               Beregning af afskedigelser og aktivitetsophør
            
            
               9.Afskedigelserne i referenceperioden er blevet beregnet som følger:
            
            
               –62 fra den dato, hvor arbejdsgiveren i medfør af bestemmelserne i artikel 3, stk. 1, i Rådets direktiv 98/59/EF
                  6
                skriftligt underrettede den kompetente offentlige myndighed om de planlagte kollektive afskedigelser. De finske myndigheder bekræftede forud for datoen for afslutningen af Kommissionens vurdering, at disse 62 afskedigelser faktisk har fundet sted.
            
            
               –1 931 fra den dato, hvor arbejdsgiveren giver den enkelte arbejdstager meddelelse om afskedigelse eller opsigelse af arbejdstagerens ansættelseskontrakt
            
            
               –42 fra den dato, hvor ansættelseskontrakten faktisk opsiges eller udløber.
            
            
               Støtteberettigede modtagere
            
            
               10.Ud over de allerede omhandlede 2 035 arbejdstagere og selvstændige omfatter de støtteberettigede modtagere 126 arbejdstagere, der blev afskediget før eller efter referenceperioden på fire måneder. Disse arbejdstagere blev alle afskediget efter den generelle meddelelse om de planlagte afskedigelser den 8. juli 2015. Der kan etableres en klar årsagssammenhæng til den begivenhed, som udløste afskedigelserne i referenceperioden.
            
            
               11.Det samlede antal støtteberettigede modtagere er således på 2 161.
            
            
               Sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen
            
            
               12.Til støtte for, at der findes en sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen, anfører Finland, at fordelingen af beskæftigelsen i IKT-sektoren i de senere år mellem Unionen og andre økonomier har udviklet sig ufordelagtigt for Unionen. Disse virkninger kunne især mærkes i Finland, hvor IKT-sektoren spiller en central rolle i økonomien. Softwareindustrien er en i høj grad globalt orienteret sektor, og konkurrencen inden for sektoren er international. Alle markedsaktører kan konkurrere om de samme kunder, og personalets placering og kulturelle baggrund har begrænset betydning. 
            
            
               13.I 2014 faldt antallet af beskæftigede i teknologisektoren i Finland med 2 %, dvs. med over 5 000 ansatte. I 2014 beskæftigede sektoren 285 000 personer i Finland, mens det samlede antal i 2008 stadig var på 326 000 personer
                  7
               . I samme periode steg antallet af personer fra Kina og USA i IKT-sektorens personale fra de udviklede lande, mens andelen fra Europa faldt
                  8
               .
            
            
               14.Mobiltelefonmarkederne har udviklet sig under konstant konkurrence fra forskellige styresystemer. I det første årti af 2000 dominerede Nokia markederne. Derefter opnåede Android-styresystemet hurtigt en stærk stilling på markedet, hvorimod det ikke lykkedes Microsoft at opnå en betydelig markedsandel. Det har ført til en stigende import til Unionen.
            
            
               15.Den vigtigste årsag til reduktionen af arbejdsstyrken hos Microsoft er således den faldende markedsandel for så vidt angår dens telefoner (Lumia) med styresystemet Microsoft Windows. Android og iOS, som er de to styresystemer, der er udviklet i USA, og som anvendes af forskellige fabrikanter, der har hjemsted i Asien, har vundet indpas i de seneste år og dominerer markedet. Markedsandelen for mobiltelefoner med Windows var under 4 % hvert år fra 2012 til 2015. Det er vigtigt at bemærke, at styresystemet for mobiltelefoner (Microsoft Windows) stadig havde en markedsandel på over 50 % i 2009
                  9
               . 
            
            
               16.Denne ansøgning ligger i forlængelse af en række tidligere ansøgninger fra Finland, der alle er centreret omkring Nokias tilbagegang i sit oprindelsesland. Det begyndte i 2007 med Perlos-ansøgningen (EGF/2007/003 FI/Perlos) og omfatter to Nokia Finland-ansøgninger (EGF/2012/006 FI/Nokia Salo og EGF/2013/001 FI/Nokia) samt ansøgningerne Broadcom (EGF/2015/001 FI/Broadcom) og computerprogrammering (EGF/2015/005 FI/Computer Programming). Nokia flyttede oprindeligt sine produktionslinjer til Fjernøsten, dernæst lukkede Nokia de mere specialiserede produktionsområder, men beholdt forskning, udvikling og programmering og solgte mobiltelefonfaciliteten til Microsoft, som nu også lukkes. Allerede nu ser det ud til, at to yderligere ansøgninger for arbejdstagere, der bliver afskediget i IKT-sektoren, vil blive forelagt af Finland i den nærmeste fremtid.
            
            
               17.Hidtil har NACE hovedgruppe 62-sektoren været genstand for to tidligere EGF-ansøgninger, som begge var baseret på handelsrelateret globalisering (EGF/2013/001 FI/Nokia og EGF/2015/005 FI/Computer Programming).
            
            
               Begivenheder, der gav anledning til afskedigelserne og til aktivitetsophør
            
            
               18.Begivenhederne, der førte til disse afskedigelser, er som følger: I september 2013 erhvervede Microsoft Nokias udstyr og tjenesteydelser. Efter denne erhvervelse blev Microsoft Mobile oprettet i april 2014. Ca. 25 000 Nokia-ansatte overgik til Microsoft, herunder 4 700 personer i Finland.
            
            
               I 2014 indgav Microsoft meddelelse om sine planer om at reducere den samlede arbejdsstyrke med op til 18 000 arbejdspladser i det følgende år. 1 100 af disse stillinger var baseret i Finland. Samtidig besluttede Microsoft at lukke anlægget i Uleåborg og målrette forskning og produktudvikling i Salo, Tammerfors og Esbo.
            
            
               I juli 2015 indgav Microsoft meddelelse om sine planer om at omstrukturere virksomhedens telefonforretning for bedre at målrette og samordne ressourcerne. Der forventedes et tab på i alt 2 300 arbejdspladser i Finland. Aktiviteterne i Salo blev lukket, og opgaverne blev flyttet til Microsoft-anlæggene i Tammerfors og Esbo.
            
         
         
            
               De fleste afskedigelser i denne ansøgning er tidligere Nokia-ansatte, der flyttede til Microsoft i 2013. Isæt programmørerne er ramt af disse afskedigelser.
            
            
               Afskedigelsernes forventede virkning på økonomien på lokalt, regionalt og nationalt plan og på beskæftigelsen
            
            
               19.De berørte NUTS 2-regioner er Helsingfors-Nyland (FI 1B), Södra Finlands län (FI 1C) og Västra Finlands län (FI 197). 88 % af de afskedigede arbejdstagerne er mellem 30 og 54 år gamle. Beskæftigelsesmulighederne for ældre arbejdstagere er særligt problematiske. 
            
            
               20.De afskedigede arbejdstagere kan spille en vigtig rolle, når det handler om at puste nyt liv i erhvervsgrenen, hvis deres videreuddannelse, planer om iværksætteri og beskæftigelsesmulighederne kan støttes i tilstrækkeligt omfang.
            
            
               Helsingfors-Nyland
            
            
               21.Microsoft er den næststørste IKT-virksomhed i Esbo, som er den næststørste by i Finland. Sektoren som sådan er en vigtig arbejdsgiver i Esbo. I 2013 var ca. 29 400 arbejdstagere (35 % af arbejdsstyrken i den private sektor) beskæftiget i sektoren
                  10
               . Der blev etableret i alt 219 IKT-virksomheder i Esbo i 2014, og 313 lukkede i løbet af den samme periode
                  11
               . 
            
            
               IKT-klyngen omkring Microsoft er koncentreret i Esbo. Det betyder, at Esbo er hårdt ramt af afskedigelserne: Ca. 700 Microsoft-arbejdstagere i Esbo vil blive afskediget i denne afskedigelsesrunde. 
            
            
               Ved udgangen af august 2015 var antallet af langtidsledige 42 % højere end året før. Samtidig er ledigheden blandt højtuddannede i Nyland permanent over 15 %. Ved udgangen af august 2015 var der i alt 95 967 ledige i Nyland, dvs. 13,3 % mere end året før. Arbejdsløsheden lå på 11,6 %.
            
            
               Södra Finlands län
            
            
               22.Regionen havde et samlet tab af 6 500 arbejdspladser mellem 2007 og 2013, dvs. en nedgang på 25 %. Som følge af Nokias afskedigelser er arbejdsløsheden mere end fordoblet mellem 2008 og 2015, fra 7,0 % til 17,5 %. Andelen af højtuddannede blandt de arbejdsløse er også steget. 
            
            
               Microsofts meddelelse om, at den ville lukke sit anlæg i Salo, betyder, at omkring 1 000 personer dér mister deres job. I virksomheder, der leverer tjenesteydelser til enheden, vil lukningen føre til omkring 150 nye afskedigelser. Det betyder, at ca. 1 150 arbejdspladser i alt vil gå tabt i Salo. Omkring 200 ansatte i Salo-anlægget modtog et tilbud om at flytte til Esbo og andre Microsoft-anlæg, således at det samlede antal afskedigelser i Salo-området er på ca. 950.
            
            
               De fleste af de personer, der mister deres job, er højt kvalificerede og erfarne inden for deres arbejdsområde. Det er muligt, at en række af dem vil være i stand til hurtigt at finde nye job, da de har relevante kvalifikationer at tilbyde. 
            
            
               Västra Finlands län
            
            
               23.Omkring 1 000 job i alt inden for teknologisektoren i Tammerfors er forsvundet i løbet af de seneste 12 måneder. Det forhold, at udviklingen og fremstillingen af Nokias software til mobiltelefoner og netværkssystemer er blevet flyttet fra Tammerfors-området til andre områder, har medført en betydelig arbejdskraftreserve. 
            
            
               Den seneste reduktion af arbejdsstyrken hos Microsoft rammer ca. 500 personer i Birkaland-området. Det er vigtigt for de individuelle jobsøgendes beskæftigelsesmuligheder at holde færdighederne ajour og fokusere på bred ekspertise. De fleste af de store virksomheder i Tammerfors-området er afhængige af Nokia/Microsoft-forbindelsen for deres virksomhed. Underleverandører er således berørt af de hændelser, der har ført til yderligere afskedigelser hos disse.
            
            
               Støttemodtagere og de foreslåede foranstaltninger
            
            
               Støttemodtagere
            
            
               24.Det anslåede antal afskedigede arbejdstagere, der forventes at deltage i foranstaltningerne, er på 1 441. Fordelingen af disse arbejdstagere på køn, nationalitet og aldersgruppe er som følger:
            
            
                     
                        Kategori
                     
                  
                  
                     
                        Antal 
                           støttemodtagere
                     
                  
               
                     
                        Køn:
                     
                  
                  
                     
                        Mænd:
                     
                  
                  
                     
                        864
                     
                  
                  
                     
                        (60,0 %)
                     
                  
               
                     
                  
                  
                     
                        Kvinder:
                     
                  
                  
                     
                        577
                     
                  
                  
                     
                        (40,0 %)
                     
                  
               
                     
                        Statsborgerskab:
                     
                  
                  
                     
                        EU-borgere:
                     
                  
                  
                     
                        1 297
                     
                  
                  
                     
                        (90,0 %)
                     
                  
               
                     
                  
                  
                     
                        Ikke-EU-borgere
                     
                  
                  
                     
                        144
                     
                  
                  
                     
                        (10,0 %)
                     
                  
               
                     
                        Aldersgruppe:
                     
                  
                  
                     
                        15-24 år
                     
                  
                  
                     
                        0
                     
                  
                  
                     
                        (0,0 %)
                     
                  
               
                     
                  
                  
                     
                        25-29 år
                     
                  
                  
                     
                        17
                     
                  
                  
                     
                        (1 %)
                     
                  
               
                     
                  
                  
                     
                        30-54 år
                     
                  
                  
                     
                        1 279
                     
                  
                  
                     
                        (89 %)
                     
                  
               
                     
                  
                  
                     
                        55-64 år
                     
                  
                  
                     
                        144
                     
                  
                  
                     
                        (10,0 %)
                     
                  
               
                     
                  
                  
                     
                        Over 64 år:
                     
                  
                  
                     
                        1
                     
                  
                  
                     
                        (0,0 %)
                     
                  
               
               De foreslåede foranstaltningers støtteberettigelse
            
         
         
            
               25.De individualiserede tilbud, der skal ydes til de afskedigede arbejdstagere, omfatter følgende foranstaltninger. 
            
            
               –Coaching-foranstaltninger og andre forberedende foranstaltninger omfatter:
            
            
               Formålet med uddannelse i jobsøgning er at give deltagerne yderligere oplysninger om arbejdsmarkedet, hjælpe dem med at udarbejde deres egne muligheder og forbedre og opdatere deres jobsøgningsfærdigheder. 
            
            
               Formålet med jobcoaching er at støtte og vejlede en privat kunde i, hvordan man søger arbejde og i uddannelse på arbejdsstedet. 
            
            
               Karrierevejledning gives til personer, der har mistet deres job, hvis de i henhold til vurderingen fra en embedsmand i kontoret for beskæftigelse og økonomisk udvikling (TE-kontoret) har brug for en mere funktionel, intensiv og langsigtet støtte i deres karriereplanlægning. Hovedvægten i forbindelse med coaching er på samspil og øvelser i grupper.
            
            
               Arbejdstagere hos Microsoft har meget forskellige kompetencer. Med henblik på at vurdere den arbejdssøgendes situation og behov for tjenesteydelser kan TE-kontoret tilrettelægge en række ekspertvurderinger. 
            
            
               –Beskæftigelses- og tjenesteydelser til virksomheder
            
            
               Personer, der har mistet deres job, vil få oplysninger, rådgivning og ekspertbistand til at planlægge deres tilbagevenden til beskæftigelse. I tidligere EGF-ansøgninger viste personlige tjenesteydelser sig at være yderst nyttige.
            
            
               –Uddannelse
            
            
               Erhvervsfaglig arbejdsmarkedsuddannelse vil omfatte uddannelse inden for virksomhedsudvikling og uddannelse for at støtte iværksætterkultur. Målet er at erhverve en erhvervsfaglig kvalifikation eller at opkvalificere eksisterende kompetencer. Uddannelseskurser, der støtter mobilitet på arbejdsmarkedet, vil også blive tilbudt. 
            
            
               –Løntilskud
            
            
               Der vil være løntilskud til afskedigede arbejdstagere som støtte til beskæftigelse i et nyt job eller en læreplads, der skal reducere de nye arbejdsgiveres lønomkostninger i en begrænset periode. Løntilskuddet udgør mellem 30 og 50 % af arbejdstagerens lønomkostninger og vil blive givet for en periode på 6 til 24 måneder.
            
            
               –Tilskud til iværksættelse
            
            
               Formålet med iværksættelsestilskuddet er at fremme skabelsen af erhvervsaktiviteter og beskæftigelsen af enkeltpersoner. Formålet med iværksættelsestilskuddet er at sikre en indtægt for en ny iværksætter i den tid, der skønnes påkrævet for at iværksætte og etablere en virksomhed på heltidsbasis.
            
            
               –Godtgørelser i forbindelse med omkostninger ved rejse, ophold og flytning
            
            
               Arbejdssøgende kan få tilskud til omkostninger ved rejse og ophold, der skyldes jobsøgning, eller rejse- og opholdsudgifter i forbindelse med deltagelse i uddannelsesforanstaltninger, og godtgørelse af flytteudgifter, hvis den arbejdssøgende accepterer et arbejde uden for det område, hvor denne normalt pendler.
            
            
               26.De foreslåede foranstaltninger, som her er beskrevet, udgør aktive arbejdsmarkedsforanstaltninger, som falder ind under de støtteberettigede foranstaltninger, der er fastlagt i EGF-forordningens artikel 7. Disse foranstaltninger erstatter ikke passive socialsikringsforanstaltninger.
            
            
               27.De finske myndigheder har leveret de ønskede oplysninger om foranstaltninger, der er obligatoriske for den berørte virksomhed i medfør af national lov eller kollektive overenskomster. De har bekræftet, at den økonomiske EGF-støtte ikke erstatter sådanne foranstaltninger.
            
            
               Budgetoverslag
            
            
               28.De anslåede samlede omkostninger er på 8 940 000 EUR og omfatter udgifterne til de individualiserede tilbud på 8 480 000 EUR samt udgifter til forberedende arbejde, forvaltning, oplysning, offentlig omtale, kontrol- og rapporteringsaktiviteter på 460 000 EUR.
            
         
         
            
               29.Der anmodes om økonomisk EGF-støtte på i alt 5 364 000 EUR (60 % af de samlede omkostninger).
            
            
                     
                        Foranstaltninger
                     
                  
                  
                     
                        Forventet antal deltagere
                     
                  
                  
                     
                        Anslåede omkostninger pr. deltager
                        (i EUR)
                     
                     
                        (*)
                     
                  
                  
                     
                        Samlede anslåede omkostninger
                     
                     
                        (i EUR) 
                     
                  
               
                     
                        Individualiserede tilbud (foranstaltninger i henhold til EGF-forordningens artikel 7, stk. 1, litra a) og c))
                     
                  
               
                     
                        Coaching-foranstaltninger og andre forberedende foranstaltninger (Valmennukset ja muut valmentavat toimenpiteet)
                     
                     
                  
                  
                     
                        785
                     
                  
                  
                     
                        600,00
                     
                  
                  
                     
                        471 000
                     
                  
               
                     
                        Beskæftigelse og tjenesteydelser til virksomheder (Työllisyys- ja yrityspalvelut)
                     
                     
                     
                  
                  
                     
                        1 287
                     
                  
                  
                     
                        543,90
                     
                  
                  
                     
                        700 000
                     
                  
               
                     
                        Uddannelse (Koulutus)
                     
                  
                  
                     
                        940
                     
                  
                  
                     
                        6 000,00
                     
                  
                  
                     
                        5 640 000
                     
                  
               
                     
                        Tilskud til iværksættelse (Starttiraha)
                     
                  
                  
                     
                        43
                     
                  
                  
                     
                        6 000,00
                     
                  
                  
                     
                        258 000
                     
                  
               
                     
                        Subtotal (a):
                     
                     
                        Procentdel af pakken af individualiserede tilbud 
                     
                  
                  
                     
                        –
                     
                  
                  
                     
                        7 069 000 
                     
                  
               
                     
                  
                  
                     
                  
                  
                     
                        (83,36 %)
                     
                  
               
                     
                        Tilskud og incitamenter (foranstaltninger i henhold til EGF-forordningens artikel 7, stk. 1, litra b))
                     
                  
               
                     
                        Løntilskud (Palkkatuki)
                     
                     
                  
                  
                     
                        173
                     
                  
                  
                     
                        8 000,00
                     
                  
                  
                     
                        1 384 000
                     
                  
               
                     
                        Godtgørelser i forbindelse med omkostninger ved rejse, ophold og flytning (Liikkuvuusavustus)
                     
                  
                  
                     
                        180
                     
                  
                  
                     
                        150,00
                     
                  
                  
                     
                        27 000
                     
                  
               
                     
                        Subtotal (b):
                     
                     
                        Procentdel af pakken af individualiserede tilbud:
                     
                  
                  
                     
                        –
                     
                  
                  
                     
                        1 411 000
                     
                  
               
                     
                  
                  
                     
                  
                  
                     
                        (16,64 %)
                     
                  
               
                     
                         Foranstaltninger i henhold til EGF-forordningens artikel 7, stk. 4
                     
                  
               
                     
                        1. Forberedelse
                     
                  
                  
                     
                        –
                     
                  
                  
                     
                        4 000
                     
                  
               
                     
                        2. Forvaltning
                     
                  
                  
                     
                        –
                     
                  
                  
                     
                        364 000
                     
                  
               
                     
                        3. Oplysning og offentlig omtale
                     
                  
                  
                     
                        –
                     
                  
                  
                     
                        77 000
                     
                  
               
                     
                        4. Kontrol og rapportering
                     
                  
                  
                     
                        –
                     
                  
                  
                     
                        15 000
                     
                  
               
                     
                        Subtotal (c):
                     
                     
                        Procentdel af de samlede omkostninger:
                     
                  
                  
                     
                        –
                     
                  
                  
                     
                        460 000
                     
                  
               
                     
                  
                  
                     
                  
                  
                     
                        (5,1 %)
                     
                  
               
                     
                        Samlede omkostninger (a + b + c):
                     
                  
                  
                     
                        –
                     
                  
                  
                     
                        8 940 000
                     
                  
               
                     
                        EGF-støtte (60 % af de samlede omkostninger)
                     
                  
                  
                     
                        –
                     
                  
                  
                     
                        5 364 000
                     
                  
               
               (*) For at undgå for mange decimaler er de anslåede udgifter pr. arbejdstager afrundet. Afrundingen har dog ingen indvirkning på de samlede udgifter for den enkelte foranstaltning.
            
            
               30.Omkostningerne til de foranstaltninger, der er identificeret i ovenstående tabel som foranstaltninger i henhold til EGF-forordningens artikel 7, stk. 1, litra b), overstiger ikke 35 % af de samlede omkostninger ved den samordnede pakke af individualiserede tilbud. De finske myndigheder har bekræftet, at disse foranstaltninger er betinget af, at støttemodtagerne deltager aktivt i jobsøgnings- eller uddannelsesaktiviteterne.
            
            
               31.De finske myndigheder har bekræftet, at investeringsomkostningerne til selvstændig virksomhed, nystartede virksomheder og medarbejderovertagelser ikke overstiger 15 000 EUR pr. støttemodtager.
            
            
               Periode for udgifternes støtteberettigelse
            
            
               32.De finske myndigheder begyndte den 11. september 2015 at yde individualiserede tilbud til de støtteberettigede modtagere. Udgifterne til foranstaltningerne nævnt ovenfor skal derfor være støtteberettigede til økonomisk EGF-støtte fra den 11. september 2015 til den 11. marts 2018.
            
            
               33.De finske myndigheder påtog sig den administrative udgift, der skal gennemføre EGF, den 11. september 2015. Udgifterne til forberedelse, forvaltning, oplysning, offentlig omtale og kontrol- og rapporteringsaktiviteter skal derfor være støtteberettigede til økonomisk EGF-støtte fra den 11. september 2015 til den 11. september 2018. 
            
            
               Komplementaritet med de foranstaltninger, der finansieres af nationale midler eller EU-midler
            
            
               34.Kilderne til den nationale forfinansiering eller medfinansiering er hovedsageligt fra budgettet for den offentlige arbejdsformidling i den administrative afdeling af ministeriet for beskæftigelse og økonomi. Nogle tjenesteydelser vil blive finansieret af midler fra driftsudgifterne for centrene for økonomisk udvikling, transport og miljø (ELY-centrene) og fra TE-Kontorerne. 
            
            
               35.De finske myndigheder har anført, at de ovenfor beskrevne foranstaltninger, der modtager økonomisk EGF-støtte, ikke samtidig modtager økonomisk støtte fra andre af Unionens finansielle instrumenter.
            
            
               36.Finland er også ved at gennemføre EGF-støtten til de afskedigede arbejdstagere fra Broadcom, og inden for computerprogrammeringssektoren. I forbindelse med Microsoft-ansøgningen vil der blive samarbejdet med arbejdskraftmobilitet i Europa 2014-2020, som er et nationalt projekt for udvikling af Eures-tjenester. Der vil være internationale rekrutteringstiltag på regionalt plan i samarbejde med EGF og Eures.
            
            
               37.En national pakke af foranstaltninger "modeller til brug for den ansættende og afskedigende virksomhed" er blevet lanceret inden for rammerne af Den Europæiske Socialfond. Denne pakke af foranstaltninger vil give resultater, der kan være nyttige i forbindelse med gennemførelsen af projekter i henhold til denne EGF-ansøgning. 
            
            
               Fremgangsmåder ved høringen af støttemodtagerne eller disses repræsentanter eller arbejdsmarkedets parter samt lokale og regionale myndigheder
            
            
               38.De finske myndigheder har tilkendegivet, at den samordnede pakke af individualiserede tilbud er blevet udarbejdet i samråd med følgende ordlyd: Ministeriet for beskæftigelse og økonomi har indkaldt en gruppe, som beskæftiger sig med afskedigelserne hos Microsoft og deltager i forberedelsen af EGF-ansøgningen. Denne arbejdsgruppe omfatter repræsentanter for centrene for økonomisk udvikling, transport og miljø og kontorerne for beskæftigelse og økonomisk udvikling i Nyland, Det Sydvestlige Finland og Birkaland. Andre repræsentanter er Microsoft, den finske teknologisammenslutning, det professionelle ingeniørforbund i Finland, akademiske ingeniører og arkitekter i Finland, sammenslutningen af faglige og ledelsesmæssige medarbejdere YTN og Tammerfors-områdets økonomiske udviklingsorgan "Tredea".
            
            
               Forvaltnings- og kontrolsystemer
            
            
               39.Ansøgningen indeholder en detaljeret beskrivelse af forvaltnings- og kontrolsystemerne og fastlægger de involverede organers ansvarsområder. Finland har meddelt Kommissionen, at den økonomiske støtte vil blive forvaltet af ministeriet for beskæftigelse og økonomi, som også forvalter ESF-midlerne. Det samme ministerium vil også optræde som attesterende myndighed. Der er en skarp adskillelse af funktioner og rapporteringsforhold mellem de afdelinger, der er ansvarlige for disse to funktioner. Forvaltningsfunktionerne for EGF er blevet tildelt kontoret for beskæftigelse og iværksættelse, mens forvaltningsfunktionerne for ESF ligger hos det regionale kontor. De attesterende funktioner for begge fonde ligger hos enheden for menneskelige ressourcer og administration. Ministeriet har udarbejdet en vejledning, der indeholder en detaljeret beskrivelse af de procedurer, der skal følges.
            
            
               40.Revisionsmyndigheden fungerer som den uafhængige interne revisionsenhed, der arbejder under den faste departementschef i samme ministerium.
            
            
               Tilsagn afgivet af den pågældende medlemsstat
            
            
               41.De finske myndigheder har givet alle nødvendige garantier med hensyn til følgende: 
            
         
         
            
               –Principperne om ligebehandling og ikke-forskelsbehandling overholdes i forbindelse med adgang til de foreslåede foranstaltninger og deres gennemførelse.
            
            
               –Kravene i den nationale lovgivning og i EU-lovgivningen vedrørende kollektiv afskedigelse er blevet overholdt.
            
            
               –Den afskedigende virksomhed Microsoft Mobile Oy, som har fortsat sine aktiviteter efter afskedigelserne, har opfyldt sine lovmæssige forpligtelser i forbindelse med afskedigelserne og sørget for sine arbejdstagere i overensstemmelse hermed.
            
            
               –De foreslåede foranstaltninger modtager ikke finansiel støtte fra andre EU-fonde eller fra finansielle instrumenter, og dobbelt finansiering vil blive forhindret.
            
            
               –De foreslåede foranstaltninger supplerer de foranstaltninger, der finansieres af strukturfondene.
            
            
               –Den økonomiske EGF-støtte overholder de proceduremæssige og materielle EU-bestemmelser om statsstøtte.
            
            
               VIRKNINGER FOR BUDGETTET
            
            
               Budgetforslag
            
            
               42.EGF må ikke overstige et maksimalt årligt beløb på 150 mio. EUR (i 2011-priser), jf. artikel 12 i Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020
                  12
               .
            
            
               43.Efter at have gennemgået ansøgningen for så vidt angår de betingelser, der er fastsat i EGF-forordningens artikel 13, stk. 1, og under hensyntagen til antallet af støtteberettigede modtagere, de foreslåede foranstaltninger og de forventede omkostninger, foreslår Kommissionen at mobilisere EGF til et beløb på 5 364 000 EUR, hvilket svarer til 60 % af de samlede omkostninger ved de foreslåede foranstaltninger for at kunne yde økonomisk støtte til ansøgningen.
            
            
               44.Den foreslåede afgørelse om at mobilisere EGF vil blive truffet i fællesskab af Europa-Parlamentet og Rådet, jf. punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  13
               .
            
            
               Tilhørende retsakter
            
            
               45.Samtidig med at Kommissionen forelægger dette forslag til en afgørelse om at mobilisere EGF, forelægger den et forslag for Europa-Parlamentet og Rådet om overførsel til de relevante budgetposter af et beløb på 5 364 000 EUR.
            
            
               46.Samtidig med at Kommissionen vedtager dette forslag til en afgørelse om at mobilisere EGF, vedtager den ved en gennemførelsesretsakt en afgørelse om økonomisk støtte, der træder i kraft den dag, hvor Europa-Parlamentet og Rådet vedtager den foreslåede afgørelse om at mobilisere EGF.
            
            
               Forslag til
            
            
               EUROPA-PARLAMENTETS OG RÅDETS AFGØRELSE
            
            
               om mobilisering af Den Europæiske Fond for Tilpasning til Globaliseringen 
                  som følge af en ansøgning fra Finland – EGF/2016/001 FI/Microsoft
            
            
               EUROPA-PARLAMENTET OG RÅDET FOR DEN EUROPÆISKE UNION HAR –
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014–2020) og ophævelse af forordning (EF) nr. 1927/2006
                  14
               , særlig artikel 15, stk. 4,
            
         
         
            
               under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  15
               , særlig punkt 13,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den Europæiske Fond for Tilpasning til Globaliseringen (EGF) har til formål at yde støtte til arbejdstagere, der er blevet afskediget, og selvstændige erhvervsdrivende, hvis virksomhed er ophørt som følge af gennemgribende strukturelle ændringer i verdenshandelsmønstrene, der kan tilskrives globaliseringen, som følge af en fortsættelse af den internationale finansielle og økonomiske krise, eller som følge af en ny global finansiel og økonomisk krise, og hjælpe disse med at vende tilbage til arbejdsmarkedet.
            
            
               (2)EGF må ikke overstige et årligt beløb på 150 mio. EUR (i 2011-priser), jf. artikel 12 i Rådets forordning (EU, Euratom) nr. 1311/2013
                  16
               .
            
            
               (3)Finland indgav den 11. marts 2016 en ansøgning om at mobilisere EGF i forbindelse med afskedigelser hos Microsoft (Microsoft Mobile Oy) og 8 leverandører og producenter i efterfølgende produktionsled. Den blev suppleret med yderligere oplysninger i henhold til artikel 8, stk. 3, i forordning (EU) nr. 1309/2013. Ansøgningen opfylder kravene til fastlæggelse af størrelsen på et økonomisk støttebeløb fra EGF, jf. artikel 13 i forordning (EU) nr. 1309/2013.
            
            
               (4)I overensstemmelse med artikel 4, stk. 2, i forordning (EU) nr. 1309/2013 kan ansøgningen fra Finland godtages, da afskedigelserne har en alvorlig indvirkning på beskæftigelsen og den lokale, regionale og nationale økonomi.
            
            
               (5)Som følge af Finlands ansøgning bør EGF derfor mobiliseres til at yde en økonomisk støtte på 5 364 000,00 EUR.
            
            
               (6)Med henblik på at minimere den tid, det tager at mobilisere EGF-midlerne, bør denne afgørelse derfor anvendes fra vedtagelsesdatoen —
            
            
               VEDTAGET DENNE AFGØRELSE: 
            
            
               Artikel 1
            
            
               Inden for rammerne af Den Europæiske Unions almindelige budget for regnskabsåret 2016 stilles der et beløb til rådighed fra Den Europæiske Fond for Tilpasning til Globaliseringen på 5 364 000 EUR i forpligtelses- og betalingsbevillinger.
            
            
               Artikel 2
            
            
               Denne afgørelse træder i kraft på dagen for offentliggørelsen i Den Europæiske Unions Tidende. Den anvendes fra [the date of its adoption]*.
            
            
               
                  17Udfærdiget i Bruxelles, den .
            
            
               
                  På Europa-Parlamentets vegne
                        På Rådets vegne
               
               
                  Formand
                        Formand
               
            
            
         
            
                  
                     (1)
                  EUT L 347 af 20.12.2013, s. 855.
               
               
                  
                     (2)
                  Jf. EGF-forordningens artikel 3.
               
               
                  
                     (3)
                  Kommissionens forordning (EU) nr. 1046/2012 af 8. november 2012 om gennemførelse af Europa-Parlamentets og Rådets forordning (EF) nr. 1059/2003 om indførelse af en fælles nomenklatur for statistiske regionale enheder (NUTS) for så vidt angår indberetningen af tidsrækker for den nye regionale opdeling (EUT L 310 af 9.11.2012, s. 34).
               
               
                  
                     (4)
                  EUT L 393 af 30.12.2006, s. 1.
               
               
                  
                     (5)
                  I henhold til artikel 7, stk. 4, i forordning (EU) nr. 1309/2013.
               
               
                  
                     (6)
                  Rådets direktiv 98/59/EF af 20. juli 1998 om tilnærmelse af medlemsstaternes lovgivninger vedrørende kollektive afskedigelser (EFT L 225 af 12.8.1998, s. 16).
               
               
                  
                     (7)
                  Finlands Statistik, undersøgelse af arbejdskraften udført af sammenslutningen af finske teknologiindustrier.
               
               
                  
                     (8)
                  
                  
                     https://ec.europa.eu/jrc/en/publication/eur-scientific-and-technical-research-reports/2015-predict-report-analysis-ict-rd-eu-and-beyond.
                  
               
               
                  
                     (9)
                  http://www.statista.com/statistics/266136/global-market-share-held-by-smartphone-operating-systems/.
               
               
                  
                     (10)
                  
                  
                        www.teknologiateollisuus.fi/sites/default/files/file_attachments/personnel.pdf.
                  
               
               
                  
                     (11)
                  www.teknologiateollisuus.fi/sites/default/files/file_attachments/personnel.pdf.
               
               
                  
                     (12)
                  EUT L 347 af 20.12.2013, s. 884.
               
               
                  
                     (13)
                  EUT C 373 af 20.12.2013, s. 1.
               
               
                  
                     (14)
                  EUT L 347 af 20.12.2013, s. 855.
               
               
                  
                     (15)
                  EUT C 373 af 20.12.2013, s. 1.
               
               
                  
                     (16)
                  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).
               
               
                  
                     (17)
                   Date to be inserted by the Parliament before the publication in OJ.